קלאב פינגווין

Experimental Penguins

הייתה הגרסה הראשונה: הגרסה, שהופצה בשנת 2000, כללה ארבעה חדרים בסך-הכל, ובמסגרת המשחק היה ניתן לבחור פינגווין, להחליף חדרים, ללכת, ולהתכתב. המשחק הורד מהרשת כעבור שנה עקב עלויות תחזוק השרת.

Penguin Chat

(ידוע גם כ-"PC") הייתה הגרסה הבאה: היא הועלתה לרשת לציבור בשנת 2002, ובאופן מסוים הייתה דומה ל Expirimental Penguins, אבל השחקנים יכלו להשתמש בריגשונים ולהשליך כדורי שלג, לרקוד, לשבת, ועוד.

Penguin Football Chat

(נודע גם כ-"Penguin Chat 2") היו בה רק ארבעה חדרים, ובכל אחד היה מגרש כדורגל, בו השחקנים יכלו להבקיע שערים על ידי הליכה לכיוון הכדור. המשחק פותח בשיתוף פעולה עם RocketSnail Games.

Penguin Chat 3

הייתה גרסה משופרת של PC, והדומה ביותר לקלאב פינגווין: נוספו ליישומים איגלו שלבו להקת הפינגווינים הופיעה לראשונה, וניגנו את השיר "ive been delayed" של TAS 1000. הגרסה נוצרה בתחילת 2005, והייתה הראשונה בה יכלו לבחור צבעים, ומוזיקה. הגרסה פותחה על מנת לבדוק את השרתים של קלאב פינגווין.

דמויות

בקלאב פינגווין דמויות שונות:

הסוכנות החשאית

בשנת 2005 נוסדה בקלאב פינגווין הסוכנות החשאית, ה-PSA (ראשי תיבות של Penguin Secret Agency), סוכנות הפינגווינים החשאית. במסגרת הסוכנות, פינגווינים יכלו לבצע משימות מיוחדות, שבסופה של כל אחת הסוכן מקבל גביע/פרס שחלקם עבור שירותים סודיים במשימה.

עלילה

אתה סוכן בצוות ה-PSA ואתה צריך לעזור לעצור את הרברט מלהרוס את ה-PSA ולהשתלט על קלאב פינגווין. אתה צריך לפתור משימות לשחק במיני-משחקים. חבריך למשימה הם דוט, רוקי, PH, ג'אט איש מנועי הסילון, גארי והמנהל (כמו המשחק הקודם). האויבים שלך הם הרברט דב הקוטב ועוזרו קלאטזי הסרטן

מסיבות

אחת לחודש (לפעמים פעמיים בתאריכים שונים), הצוות של קלאב פינגווין יצר מסיבה. רוב המסיבות קבועות (באותו חודש, כל שנה). המסיבות כוללות פריטים בחינם (לרוב בגדים). בחלק מהמסיבות הופיעו גם חדרים נוספים שחלקם לחברים בתשלום בלבד ורוב האי מקושט. בחלקן ניתן לראות מפורסמים (שלא ניתן לפגוש תמיד, כמו פרופסור G, קאדנס והלהקה).

פאפלים

פאפלים (באנגלית: Puffles) הם חיות המחמד של קלאב פינגווין. הפאפלים הם חיות קטנות ופרוותיות, לכל פאפל תכונות אחרות אשר מייחדות אותו. ממש כמו חיות אמתיות יש להאכיל ולטפח את הפאפל ואם לא מבצעים זאת הפאפל בורח ליער ולא ניתן להחזירו. ניתן גם להלביש את הפאפל. כמעט בכל שנה במסיבת הפאפלים נחשף פאפל חדש.

מוזיקה

לקלאב פינגווין שירים שונים כאשר באופן קבוע מצורף אליהם וידאו קליפ. השיר הראשון "המסיבה מתחילה עכשיו!". השירים מבוצעים ע"י: קיידנס, להקת הפינגווינים, ג'ורדן פישר, גליטרפנטס וג'ראפה.

Club Penguin Island

Club Penguin Island (בתרגום לעברית: אי קלאב פינגווין; היה ידוע בעבר בשם קוד הפיתוח שלו Project Super Secret) הייתה גרסה מחודשת של קלאב פינגווין. בגרסה זו היה ניתן לעצב בגדים, לצאת לחקור בקרקעית הים, לבצע משימות יומיות ועוד.
משחק זה יצא ב־29 במרץ 2017 והוא החליף את קלאב פינגווין. תחילה המשחק היה זמין למובייל בלבד אך בדצמבר 2017 יצאה גם גרסה למחשבי Microsoft Windows ו-MacOS. ב-27 בספטמבר 2018 הודיעו דיסני שהמשחק יסגר בסוף השנה; בנובמבר של אותה שנה דיסני הוציאו עדכון אחרון למשחק שבו נוסף מצב של שחקן יחיד.
המשחק נסגר ב-20 בדצמבר 2018, והמצב היחיד הופעל יום אחרי הסגירה.

שרתים פרטיים

שרתים פרטיים (באנגלית: Club Penguin Private Server, או בקיצור CPPS) הם אתרים שאינם חלק מק"פ, אך משתמשים בקובצי מערכת של קלאב פינגווין על מנת ליצור סביבה דומה. מה שמיחד אתרים אלה הוא שברובם קיימת אפשרות של שליחת פקודה מיוחדת, על מנת לבצע פעולה כלשהי, כדוגמת הוספת פרטי לבוש מיוחדים או סכומי כסף גדולים. אך על פי שהפעולות בשרתים פרטיים אינן משפיעות על הסביבה בשרתים של קלאב פינגווין או להפך - השימוש באותם קובצי מערכת ללא רישיון עלול להוות עבירה על החוק.
במהלך שנת 2012 נסגר לראשונה אתר של CPPS בשם CPYS, ב-16 ביוני 2013 סגרו אתר CPPS מוכר וגדול בשם CPPS V4 והאתר נתבע בסכום של 200 אלף דולר, וב-3 בינואר 2015 נסגר אתר CPPS בשם Free Penguin; באותה שנה נסגר אתר בשם UplayEve והאתר Free Penguin חזר; בסוף אוגוסט 2015 נסגר אתר CPPS בשם Flippr.
הסגירה של קלאב פינגווין גרמה לאתרים אלו לצלוח יותר משצלחו בעבר וקמו שרתים נוספים שמטרתם להחליף את קלאב פינגווין המקורי (למשל Club Penguin Rewritten שהפך למאוד פופולרי לאחר סגירת המשחק המקורי).